CELEX: 62014TN0516
Language: da
Date: 2014-07-09 00:00:00
Title: Sag T-516/14 P: Appel iværksat den 9. juli 2014 af Christodoulos Alexandrou til prøvelse af Personalerettens dom af 14. maj 2014 i sag F-140/12, Alexandrou mod Kommissionen

1.9.2014   
            
            
               DA
            
            
               Den Europæiske Unions Tidende
            
            
               C 292/57
            
         Appel iværksat den 9. juli 2014 af Christodoulos Alexandrou til prøvelse af Personalerettens dom af 14. maj 2014 i sag F-140/12, Alexandrou mod Kommissionen
   (Sag T-516/14 P)
   2014/C 292/70
   Processprog: fransk
   
      Parter
   
   
      Appellant: Christodoulos Alexandrou (Luxembourg, Luxembourg) (ved advokat R. Duta)
   
      Den anden part i appelsagen: Europa-Kommissionen
   
      Appellantens påstande
   
   
               —
            
            
               Appellen antages til påkendelse og appellanten gives medhold, idet denne forbeholder sig ret til at fremføre yderligere retlige og faktiske anbringender og fremlægge yderligere beviser.
            
         
               —
            
            
               Følgelig, og på grundlag af de anførte påstande, ændres eller ophæves den appellerede dom.
            
         
               —
            
            
               Om fornødent hjemvises sagen til Personaleretten, således at denne træffer afgørelse i overensstemmelse med afgørelsen i appelsagen.
            
         
               —
            
            
               Appelindstævnte tilpligtes at betale sagens omkostninger i begge instanser.
            
         
      Anbringender og væsentligste argumenter
   
   Til støtte for appellen har appellanten fremsat tre anbringender.
   
               1.
            
            
               Det første anbringende er, at Personaleretten afviste at tage stilling til appellantens anbringender i henhold til forordning nr. 1049/2001 (1) og navnlig denne forordnings artikel 9, stk. 4.
            
         
               2.
            
            
               Det andet anbringende er, at der er sket en urigtig anvendelse af dom af 29. juni 2011, Angioi mod Kommissionen, sag F-7/07, Sml. Pers., EU:F:2011:97, for så vidt som der er tale om en retspraksis, som er restriktiv, forældet og ikke tilpasset udvælgelsesprøver, som afholdes uden skriftlig support.
               Subsidiært: for så vidt som det fastslås, at ovennævnte dom er anvendelig, er appellanten af den opfattelse, at han opfylder de kriterier, der fastsættes i denne retspraksis.
            
         
               3.
            
            
               Det tredje anbringende er, at Personaleretten undlod at anvende artikel 44, stk. 2, i Personalerettens procesreglement.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).